Rob sê die plan is om ’n seremonie te hou waar ’n gedenkplaat op die Rhenosterfontein-gedeelte van Diamond Hill opgerig gaan word. Die geleentheid word beplan vir 11 of 12 Junie vanjaar, die 121ste herdenkingsdatum van die veldslag wat daar afgespeel het.
Dié ‘Blue Plaque’ is ’n permanente historiese gedenkteken, ’n kragtige manier om betekenisvolle plekke en ruimtes internasionaal te vereer. Dié gedenktekens, wat rond is met wit skrif op ’n blou agtergrond, help om gemeenskappe op te voed en ’n rol te speel in die bewaring van sulke plekke vir toekomstige geslagte. Só ’n teken sal ook ’n groot hulp wees om die terrein teen die aanslag van mynbou te beskerm.
Die ou opstal op Rhenosterfontein soos hy tot 1948 gelyk het. Dié opstal is met die veldslag deur die Britse troepe oorgeneem en as hospitaal gebruik
Frans het op 2 November 1863 Pretoria se vierde landdros geword, ’n pos wat hy tot 12 Oktober 1864 beklee het. Dit was sy plig om Pretoria vanaf 19 April 1864 in ’n munisipaliteit te verander, maar dit het deur die mat geval weens ’n tekort aan fondse.
Op dié kaart van die slagveld wat Rob Milne opgetrek het, is Morskop regs onder met die Churchill roete die eerste pers deel bo dit en verskansings bo dit. Die rooi pennetjies bo die pers skrif is waar ’n aansoek vir silika-myne ingesit is. Die militêre begraafplaas op Kleinfontein en Boere-skanse is links bo aan die kaart aangedui. Die pad wat in die middel van die kaart loop is die R515, suid van die N4-Oos snelweg